L 18/328 Euroopan unionin virallinen lehti 23.1.2015 KOMISSION TÄYTÄNTÖÖNPANOPÄÄTÖS (EU) 2015/71, annettu 3 päivänä joulukuuta 2014, alppivyöhykkeen luonnonmaantieteellisellä alueella olevista yhteisön tärkeinä pitämistä alueista tehdyn luettelon kahdeksannesta päivityksestä (tiedoksiannettu numerolla C(2014) 9082) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY (') ja erityisesti sen 4 artiklan 2 kohdan kolmannen alakohdan, sekä katsoo seuraavaa: (1) — Direktiivin 92/43JETY 1 artiklan c kohdan iii alakohdassa tarkoitettu alppivyöhykkeen luonnonmaantieteellinen alue kattaa Euroopan unioniin kuuluvat Alppien (Saksa, Ranska, Italia, Itävalta ja Slovenia), Pyreneiden (Espanja ja Ranska), Apenniinien vuoriston (Italia), pohjoisen Fennoskandian tunturien (Suomi ja Ruotsi), Karpaattien vuoriston (Puola, Romania ja Slovakia), Dinaaristen alppien (Slovenia ja Kroatia) sekä Balkan-, Rila-, Pirin-, Rodope- ja Sashtinska Sredna Gora -vuorien (Bulgaria) alueet, sellaisina kuin ne on määritelty mainitun direktiivin 20 artiklan nojalla perustetun komitean, jäljempänä 'luontotyyppikomitea, 20 päivänä huhtikuuta 2005 hyväksymässä luonnonmaantieteellisessä kartassa. (2) — Direktiivissä 92/43/ETY tarkoitettu alustava luettelo alppivyöhykkeen luonnonmaantieteellisellä alueella olevista yhteisön tärkeinä pitämistä alueista hyväksyttiin komission päätöksellä 2004/69/EY (?). Tämä luettelo päivitettiin edellisen kerran komission täytäntöönpanopäätöksellä 2013/738/EU ()). (3) — Alppivyöhykkeen luonnonmaantieteellisellä alueella olevista yhteisön tärkeinä pitämistä alueista tehtyyn luetteloon liitetyt alueet ovat osa Natura 2000 -verkostoa, joka on oleellinen osa unionin luonnon monimuotoisuuden suojelua. Koska Natura 2000 -verkosto muuttuu dynaamisesti, yhteisön tärkeinä pitämien alueiden luetteloa on tarkistettava säännöllisesti, jotta verkoston varsinaisessa perustamisessa voidaan edetä. (4) — Jäsenvaltiot ovat lokakuusta 2012 ehdottaneet direktiivin 92/43/ETY 1 artiklassa tarkoitettuja yhteisön tärkeinä pitämiä lisäalueita Atlantin vyöhykkeen luonnonmaantieteelliselle alueelle. Jäsenvaltiot ovat toimittaneet muutoksia myös tietoihin, jotka koskevat alppivyöhykkeen luonnonmaantieteellisellä alueella olevista yhteisön tärkeinä pitämistä alueista tehdyssä luettelossa olevia alueita. (5) — Komissio on laatinut yhteisymmärryksessä kunkin asianomaisen jäsenvaltion kanssa luonnoksen luetteloksi alueista, mukaan lukien alueet, joilla on ensisijaisesti suojeltavia luontotyyppejä tai ensisijaisesti suojeltavia lajeja; tämän luonnoksen perusteella olisi laadittava päivitetty luettelo alppivyöhykkeen luonnonmaantieteellisellä alueella olevista yhteisön tärkeinä pitämistä alueista. Uusiin lisättyihin alueisiin sovelletaan direktiivin 92/43/ETY 4 artiklan 4 kohtaa ja 6 artiklan 1 kohtaa. (6) — Tietämys luontotyyppien ja lajien esiintymisestä ja levinneisyydestä lisääntyy jatkuvasti direktiivin 92/43/ETY 11 artiklan mukaisesti toteutetun seurannan tuloksena. Alueiden arviointi ja valinta unionin tasolla on tehty kyseisenä ajankohtana parhaan saatavissa olleen tiedon mukaan. (7) — Tietyt jäsenvaltiot eivät ole ehdottaneet niin paljon alueita kuin on tarpeen direktiivin 92/43/ETY tiettyjä luontotyyppejä ja lajeja koskevien vaatimusten täyttämiseksi. Tietämys direktiivin 92/43/ETY liitteessä I lueteltujen luontotyyppien ja liitteessä II lueteltujen lajien esiintymisestä ja levinneisyydestä on edelleen vaillinaista. Näin ollen ei voida tehdä sitä johtopäätöstä, että Natura 2000 -verkosto olisi täydellinen kyseisten luontotyyppien ja lajien osalta. (8) — Selkeyden ja avoimuuden vuoksi täytäntöönpanopäätös 2013/738/EU olisi kumottava. (9) — Tässä päätöksessä säädetyt toimenpiteet ovat luontotyyppikomitean lausunnon mukaiset, (') EYVL L 206, 22.7.1992,. 7. (?) Komission päätös 2004/69/EY, tehty 22 päivänä joulukuuta 2003, luettelosta alppivyöhykkeen luonnonmaantieteellisellä alueella olevista yhteisön tärkeänä pitämistä alueista (EUVL L 14, 21.1.2004, s. 21). (?) Komission täytäntöönpanopäätös 2013/738/EU, annettu 7 päivänä marraskuuta 2013, alppivyöhykkeen luonnonmaantieteellisellä alueella olevista yhteisön tärkeinä pitämistä alueista tehdyn luettelon seitsemännen päivityksen hyväksymisestä (EUVL L 350, 21.12.2013, s. 44).